b"\n_START_ARTICLE_\nIl Canto degli Italiani\n_START_PARAGRAPH_\nIl Canto degli Italiani (Lagu orang Itali) adalah lagu kebangsaan Itali. Di kalangan rakyatnya, ia lebih dikenali sebagai L'inno di Mameli (Lagu Mameli) dan kadangkala, Fratelli d'Italia, dari perkataan pertama lagu kebangsaan itu.\n_START_SECTION_\nSejarah\n_START_PARAGRAPH_\nLiriknya ditulis semasa musim gugur pada 1847 di Genoa, oleh seorang pelajar dan patriot berumur 20 tahun, Goffredo Mameli pada suatu masa di mana ramai rakyat Itali sedang berjuang untuk penyatuan dan kebebasan negara mereka._NEWLINE_Dua bulan kemudian, teks karangan Goffredo itu telah dipadankan dengan muzik oleh penggubah, Michele Novaro di Turin. Lagu ini dinikmati secara meluas semasaseluruh tempoh Risorgimento (Kebangkitan semula) \xe2\x80\x93 dan pada dekad berikutnya._NEWLINE_Selepas penyatuan Itali pada 1861, lagu kebangsaan yang digunakan adalah Marcia Reale (atau Fanfara Reale), lagu rasmi keluarga diraja Savoy yang digubah pada 1831 atas arahan Carlo Alberto di Savoia. Marcia Reale kekal sebagai lagu kebangsaan Itali hingga kelahiran sebuah kerajaan republik._NEWLINE_Giuseppe Verdi, seorang penggubah muzik terkenal Itali pada masa itu, dalam gubahannya, Inno delle Nazioni (Lagu Negara-negara) yang digubah untuk dimainkan di Pameran Antarabangsa London (1862), telah memilih Il Canto degli Italiani \xe2\x80\x93 dan bukan Marcia Reale \xe2\x80\x93 untuk mewakili Itali, meletakkan ia di sebelah God Save the Queen dan La Marsellaise._NEWLINE_Dari 1922 hingga 1943, semasa Itali ditadbir oleh sebuah kerajaan fasis, setiap perdendangan lagu Marcia Reale mesti diikuti dengan lagu parti fasis Itali Partito Nazionale Fascista, yang bertajuk Giovinezza._NEWLINE_Pada 12 Oktober, 1946, apabila Itali menjadi sebuah republik, lagu Il Canto degli Italiani telah dipilih buat sementara waktu untuk menjadi lagu kebangsaan negara baru itu. Pilihan ini hanya menjadi rasmi dalam sebuah rang undang-undang pada 17 November 2005, lebih kurang 60 tahun setelah ia dipilih."